cyanic-selkie/wikianc huggingface dataset:
Garstad kirke
Adkomst til stedet som er et velkjent turistmål er via Fv508 og Fv770.
Pelikaner
Beskrivelse
Pelikaner er store fugler som typisk måler omkring 105–188 cm. Fuglene har et langt ibislignende nebb, men en svært stor og karakteristisk strupesekk er integrert i undernebbet. Det gir nebbet en mye større uttrykk enn den egentlig størrelsen. Sekken er svært fleksibel og stenges med overnebbet, som er tynt og flatt. Strupesekken fungerer som et mellomlager for maten (typisk fisk) fuglene fanger.
Kroppsbygningen er klumpete og stor, men halsen er tynn og hvelvet. Som oftest trekker fuglene halsen bakover, slik at det store nebbet hviler på brystet. Strupen og øyenpartiet er nakent, men fjærdrakten forøvrig er rikelig og tett. Hunner og hanner ligner ganske mye på hverandre.
Habitat
Pelikaner er svømmefugler med nær tilknytning til åpent vann, både langs kysten og i innlandet og i alt fra tropisk klima til temperert klima. De fleste artene er nærmest knyttet til ferskvann, men noen er også knyttet til brakkvannslaguner, alkaliske saltsjøer og kyststrøk. Den eneste arten som kan hevdes å være marin er brunpelikanen (P. occidentalis).
Atferd
Pelikaner er dyktige flygere som bruker termikker, oppstigende luftstrømmer, for å vinne høyde. Spesielt i trekktidene kan de sveve svært høyt, og de kan også fly i V-formasjon for å spare energi. Individene i en pelikanflokk synkroniserer bevegelsene med hverandre, noe som gjør dem lette å skille fra andre termikkflygere som storker og rovfugler. Når pelikanene glideflyr lavt over vannet, utnytter de bakkeeffekten.
De lever i flokker på hundre- eller tusenvis av individer, og samarbeider i det meste de gjør. Hekkingen skjer i våtmarker. De legger to til fire egg. Ungene klekkes etter 38 dager, og er grå og dunete. Hunnen og hannen bytter på å ruge på eggene, og er oppofrende foreldre.
Stiboges nymphidia
Stiboges nymphidia er en dagsommerfugl som tilhører familien Riodinidae.
Utseende
En liten til middelsstor (vingespenn 30-35 millimeter), svart og hvit sommerfugl. Vingenes ytterkanter er bølgete. Vingenes overside er hvit i midten, med bredt svarte kanter. Det er noen små, hvite flekker ved spissen av forvingen.
Pelikaner
Inndeling
Inndelingen av pelikanfamilien følger HBW Alive og er i henhold til Elliott & Bonan (2016). Norske navn på artene følger Norsk navnekomité for fugl og er i henhold til Syvertsen et al. (2008).
Fylkesvei 365 (andre betydninger)
I Norge finnes fylkesvei 365 i de følgende fylkene:
Pelikaner
Inndeling
Noen afrikanske og asiatiske populasjoner av hvitpelikan (P. onocrotalus) ble i en tid klassifisert som P. (o.) roseus, men arten viser så stor individuell variasjon at disse populasjonene verken kan regnes som en selvstendig art eller en underart. Hvitpelikanen er derfor monotypisk.
Fylogeni
Skyggefuglens plassering i stamtreet har vært usikker, og den har vanligvis hatt sin egen familie, men AOU mente i en tid at den var en del av pelikanfamilien. HBW Alive plasserer den imidlertid i sin egen familie, noe kladogrammet nedenfor også reflekter.
Pelikanens symbolske betydning
At pelikaner har hatt stor symbolsk betydning og høy status blant mennesker oppdager man i heraldikken, som nærmest flommer over av denne fuglen.
I heraldikk gjengis ofte fuglen slik at den hakker seg i brystet. På eller ved brystet er det en bloddråpe eller et blodig sår. Pelikanen står i et rede med fra en til fem små unger som vender nebbene opp mot pelikanens bryst. Denne framstillingen skyldes et sagn fra antikken beskrevet av Plinius den eldre, om at pelikanen hakker seg til blods for å mate sine sultne unger, når den ikke kan skaffe dem mat på annen måte. Et lignende, gammelt sagn er at pelikanen gjenoppvekker sine døde unger ved å gi dem sitt eget blod. Pelikanen vil da kunne dø, mens ungene overlever. Dette er derfor et symbol for Jesus Kristus. Sagn om hvordan pelikanen viser sin oppofrende fromhet, finnes også i andre versjoner. På engelsk beskrives dette pelikanmotivet som «the pelican in her piety».
Bordtennis under samveldelekene 2010
Bordtennis under de britiske samveldeleker 2010. Bordtennis var en av flere sporter under de nittende samveldelekene som ble arrangert i Delhi i India i perioden 3. til 14. oktober 2010. Det var tredje gangen som bordtennis var med på programmet i Samveldelekene. I lekene i 2010 ble det konkurrert i åtte øvelser i bordtennis, single og double for både menn og kvinner samt en mixeddoubleturnering og to lagkonkurranser en for menn og en for kvinner. Singapore ble beste nasjon med seks gullmedaljer foran India og Nigeria med en hver.
I hine hårde dager
I hine hårde dager er et musikkalbum med Ivar Medaas, utgitt i 1970.
Fylkesvei 367 (andre betydninger)
I Norge finnes fylkesvei 367 i de følgende fylkene:
Command & Conquer: Generals – Zero Hour
Command & Conquer: Generals – Zero Hour er en utvidelsespakke til Command & Conquer: Generals, utviklet av Electronic Arts og utgitt høsten 2003 til Windows, og senere til Macintosh.
Forskjeller fra Generals
Zero Hour fortsetter historien fra kampanjene i Generals, i tre nye kampanjer, igjen med USA, GLA og Kina, men de skal nå spilles i omvendt rekkefølge. I denne utvidelsen gjeninnføres et kjennetegn fra tidligere C&C-spill, som ikke var å finne i Generals, nemlig filmer mellom oppdragene med skuespillere. I Zero Hour får spilleren se reportere gi opplysninger om det neste oppdraget.
En annen forskjell er den nye muligheten til å begrense antall masseødeleggelsesvåpen hvert lag kan bygge i et spill, til ett. I tidligere C&C-spill var det også bare mulig å bygge ett slikt våpen per lag.
Generaler
Zero Hour innfører ikke helt nye krigsmakter å spille med, men deler inn de tre eksisterende i tre spesialiserte grupper hver. Hver av de nye spillbare lagene setter spilleren i rollen som en general. Disse spesialiserte lagene gir både tilgang til gamle våpen og kjøretøy fra sin krigsmakt, og i tillegg nye spesielt til sin fløy. De eksisterende lagene USA, Kina og GLA er fremdeles mulig å spille med, og de får også noen av de nye enhetene.
Imam Suroso
Imam Suroso (født 10. januar 1964 i Pati i Jawa Tengah i Indonesia; død 27. mars 2020 i Semarang) var en indonesisk politiker tilhørende Partai Demokrasi Indonesia Perjuangan (PDI-P).
Command & Conquer: Generals – Zero Hour
Generaler
De nye generalene er:
Imam Suroso
Han tilhørte fra 2009 og til sin død det indonesiske parlament, og var i dets kommisjon for helse og arbeidskraft.
Wenche (1976)
Wenche er det 9. studioalbumet til Wenche Myhre som ble gitt ut i 1976. Albumet ble innspilt i Rosenborg Studios i Oslo i juli 1976. Albumet fikk også en Spellemannpris.
Command & Conquer: Generals – Zero Hour
General Challenge
Zero Hour innfører en kampanjeliknende oppdragsserie, der spilleren velger en av de nye generalene, og skal kjempe mot hver av de andre generalene i arrangerte slag. Den siste generalen spilleren må spille mot, er kinesiske General «Tigress» Leang, som bare opptrer her. General Leang har tilgang til våpen og enheter fra alle de tre krigsmaktene.
Imam Suroso
Han døde den 27. mars 2020 av COVID-19 på et sykehus i Semarang.
Wenche (1976)
Sporliste
Side 1:
Side 2:
Speilets to ansikter
Speilets to ansikter (originaltittel The Mirror Has Two Faces) er en amerikansk romantisk dramafilm fra 1996, produsert og regissert av Barbra Streisand. Manuset til Richard LaGravenese er delvis basert på den franske filmen Le Miroir à deux faces (1958), skrevet av André Cayatte og Gérard Oury. Filmen handler om professoren Rose Morgan som faller pladask for kollegaen Gregory. De gifter seg, men har ulike syn på ekteskapet.
Streisand har også hovedrollen i filmen, og spiller mot blant andre Jeff Bridges, Pierce Brosnan, George Segal, Mimi Rogers, Brenda Vaccaro og Lauren Bacall. Hun har også skrevet filmlåten «I Finally Found Someone» med Marvin Hamlisch, Robert John Lange og Bryan Adams, og spilte den inn med Adams. De ble alle nominert til Oscar for beste sang for arbeidet, men den gikk til «You Must Love Me» fra Evita.
Streisand beskrev filmen som «en sjarmerende kjærlighetshistorie» med «seriøse overtoner om forfengelighet og skjønnhet, det ytre mot det indre». Hun fikk blandet kritikk for arbeidet, og Los Angeles Times skrev at «Streisands manglende evne til å vise seg selv i et mindre smigrende lys undergraver den dramatiske strukturen i historien hun visstnok prøver å fortelle». I tillegg til Oscar-nominasjonen for beste sang ble Bacall nominert til Oscar for beste kvinnelige birolle, men den gikk til Juliette Binoche for Den engelske pasienten. Bacall vant imidlertid en Golden Globe og en Screen Actors Guild Award for rolleskildringen, og Streisand ble også nominert til en Golden Globe for rolletolkningen sin. Hamlisch ble nominert til en Golden Globe for lydsporet.
Handling
Rose Morgan, en middelaldrende engelsk litteratur-professor ved Columbia University, deler hjem med sin forfengelige mor, Hannah. Når hun deltar i bryllup til søsteren Claire, forteller hun sin beste venninne, Doris, at hun har nådd et punkt hvor hun vet at hun aldri kommer til å gifte seg. Men hun drømmer også om hvor fantastisk det kan føles å ha en partner som virkelig kjenner og forstår henne.
Gregory Larkin er en matematikk-professor i Columbia University. Han begynner et forhold med Rose, men uten fysisk intimitet utover en og annen klem. Tre måneder senere foreslår Gregory ekteskap. De gifter seg, og forholdet fortsetter å vokse og bli mer følelsesmessig intimt - med hint av fysisk tiltrekning. Imidlertid forteller Rose ham snart at hun ikke ønsker å fortsette i ekteskapet deres, og hun flytter tilbake til moren sin.
Pär Sundberg
Pär Sundberg (født 22. oktober 1957 i Stockholm) er en tidligere svensk barneskuespiller. Han spilte rollen som Tommy Settergren i de populære svensk-tyske barnefilmene om Pippi Langstrømpe. Pär Sundberg fortsatte ikke som skuespiller som voksen, men studerte i Lund og arbeider i dag med markedsføring i Malmö.
Liste over Adygias overhoder
Under følger en liste over Adygias overhoder. Navnene er transkribert fra russisk.
Den tsjerkessiske (adygiske) autonome oblast 1922 / Den adygiske (tsjerkessiske) autonome oblast 1922–1928 / Den adygiske autonome oblast 1928–1991 / Den sosialistiske sovjetrepublikk Adygia 1991–1992 / Republikken Adygia 1992–
Liste over ordførere i Elverum
Liste over ordførere i Elverum begynner i 1837, da Elverum formannskapsdistrikt ble opprettet som følge av de nye formannskapslovene.
Historie
De første ordførerne var en blanding av embetsmenn, storbønder og lokale forretningsdrivende. Fra gården Gaarder kom tre ordførere: Hans Øvergaard, Gulbrand Øvergaard og John Aakrann, mens kjøpmannen og gründeren Andreas Grøtting var ordfører i fire adskilte perioder. Fire av ordførerne mellom 1879 og 1893 – gårdbrukerne og skogeierne Gunder Sætersmoen, Henrik Opsahl, Ole Rogstad og Helge Væringsaasen – var forretningskompanjonger ved at de alle var medeiere i det norskfinske skogbruksselskapet Hallabolaget (1871–1916), sammen med fem andre skogeiere fra Elverum.
Forholdstallsvalg og partilister ble introdusert ved kommunevalget i 1898; først bare med to lister: Venstre og Høyre. I 1901 kom Arbeiderdemokratene med, og fra 1913 Arbeiderpartiet. I 1898 ble det også introdusert treårige valgperioder. Før 1898 valgte man representantene til kommunestyret gjennom flertallsvalg. Flere av ordførerne fra perioden mellom 1880 og innføringen av partilister i kommunevalget hadde en kjent partitilknytning gjennom partiorganisasjon og stortingsvalg, selv om de ikke var valgt på partiliste i kommunestyret.
Ved århundreskiftet var Elverum preget av radikale og liberale politikere fra Venstre og Arbeiderdemokratene – som Helge Væringsaasen, Gunnar Skirbekk og skolelederne Eivind Torp og Olav Andreas Eftestøl, mens Arbeiderpartiet i 1917 innledet en praktisk talt hundre år lang dominans i kommunepolitikken.
Den første kvinnelige ordføreren var Kjersti Borgen (Sp) i 1980. Den lengstsittende ordføreren har vært Markvard Bækken (Ap), som overtok da forgjengeren døde i vervet i 1962, og satt i tilsammen 17 år.
Ved valgene til og med 1991 tiltrådte det nyvalgte kommunestyret og ordføreren ved årsskiftet etter valget, slik at den som ble valgt ved valget i 1919, tiltrådte 1.1.1920. Etter 1991 har ordførerne tiltrådt i oktober i valgåret.
Ordførere
I de tilfellene fra 1879 til 1897 hvor partitilknytning er angitt i parentes gjelder det personer som hadde en kjent partitilknytning, men som ikke var valgt på partiliste ved kommunevalget.
Tsenteroj
Tsenteroj (Khosi-Yurt) er en landsby sørøst for Tsjetsjenias hovedstad Groznyj. Den hadde 5658 innbyggere ved folketellingen i 2002 og ligger ved foten av Kaukasusfjellene og er hjemmet til den kraftfulle klanen Kadyrov generelt og Tsjetsjenias president Ramzan Kadyrov spesielt. Man antar at Ramzan Kadyrov driver to private fengsler på eiendommen sin.
Abel (slekt)
Abel er en dansk og norsk slekt, opprinnelig fra Abild i Sønderjylland. To brødre, Mathias (ca. 1620–1774) og Jacob, kom derfra til Trondheim og ble stamfedre for den norske slekten. En dansk gren av slekten kaller seg Abell.
Abel-navnet er beskyttet iht. den norske navneloven.
Kjente medlemmer:
Slektsvåpen
Slektsvåpenet kan blasoneres slik: I sølv skjold et epletre med en slange om stammen og under det Adam som mottar eplet fra Eva som med venstre hånd tar et eple fra treet, alt naturfarget. Hjelmtegnet er to sølv vinger.
Brendan Shanahan
Brendan Frederick Shanahan (født 23. januar 1969 i Etobicoke) er en pensjonert canadisk ishockeyspiller. Han spilte aktivt fra 1987 til 2009. Han spilte for klubbene New Jersey Devils, Hartford Whalers, St. Louis Blues, Detroit Red Wings og New York Rangers. Han har tre Stanley Cup-seiere med Detroit i 1997, 1998 og 2002. Han ble verdensmester med Canada i 1994 og olympiamester i 2002.
Fylkesvei 31 (andre betydninger)
I Norge finnes fylkesvei 31 i de følgende fylkene:
Åse Kleveland 2
Åse Kleveland 2 er et musikkalbum med Åse Kleveland, utgitt i 1967.
Mikael Urdal
Mikael Urdal (født 3. april 1818 i Nord-Aurdal, død 3. september 1898) var en norsk bokhandler. Han er også kjent som utgiver av viser og som Knut Hamsuns første forlegger.
Liv
Han var sønn av Ole Mikkelsen og gikk som ung i lære som baker og skredder. Senere reiste han en del år rundt i Norge mens han livnærte seg av å selge viser og andre småskrifter. Han arbeidet også hos bokhandlere i Christiania og på Lillehammer.
I 1853 slo han seg ned som bokhandler i Tromsø. Han solgte også bøker på markedene i Stokmarknes, Bossekop og Skibotn. Ved siden av bokhandelen hadde han eget forlag. Blant annet utga han en praktisk veiledning i maling, lakkering og lignende, som kom i mange opplag. En annen bok var fiskeren Johannes Furøs Almindelig Brev- og Formularbog (1855), beregnet på fiskerne. I ettertid er han mest kjent for å utgitt Knut Hamsuns første bok Den Gaadefulde i 1877.
Urdal og viseutgavene hans ble presentert i et radioprogram i NRK av Odd Smith Robertsen i 1966.
Pauls Formula
Pauls Formula er en norsk rockegruppe som ble grunnlagt i 2000. Gruppa frontes av Paul Værlien, som tidligere var med i gruppene Hærverk i Oslo, Babij Jar. og The Wonderful World.
Pauls Formula ble startet i 2000, av Torgeir Vikan, Karl William Fauske, Paul Værlien, Geirr Thoresen og Lasse Eriksson. Gruppa ga ut debutalbumet «Here We Go Again» i 2004. I 2007 kom John Henry Dall med på trommer og Nils S. Johanson med på bass, med bakgrunn fra Men of Courage, Lost at Sea og YeahLove Swans.
Grimenes
Grimenes er en bygd i Vestre Moland i Lillesand kommune med gårdsbrukene Østre Grimenes, Øvre Grimenes og Nedre Grimenes.
Etymologi
Skrivemåten for stedsnavnet har flere variasjoner i løpet av tiden det fines skriftlige kilder. Rygh nevner: Grimmenes (1593), Grimmenis (1670) og Grimenæs (1723).
Tidlig bosetning og fornminner
Grimenes ligger langs en eldgammel ferdselsled mellom Vestre og Østre del av Agder. Fornminnene på Grimenes vitner om tidlig bosetning. Eldst er en steinsettingsgrav fra folkevandringstiden (400-550 e.Kr.). Det er også flere gravhauger fra jernalderen på Grimenes og funn av sverd datert til 8-900-tallet.
Slekten Grimenes
Grimenes er slektsnavn for Grimenes-slekten. Familien har eid Grimensgårdene fra slutten av 1500-tallet. Øvre og Nedre Grimenes er fortsatt i familiens eie etter 12 generasjoner. En del av slekten bruker navneformen Grimnes. Grimenæs er også i bruk.
Boeing 737 Max
Boeing 737 Max er en familie av tomotors kort- og mellomdistanse passasjerfly som er utviklet av amerikanske Boeing Commercial Airplanes. Denne familien er basert på Boeing 737 Next Generation-familien som den erstatter. Den representerer fjerde generasjon av 737-familien. Den viktigste endringen er bruken av større og mer effektive CFM International LEAP-1B-motorer. Flykroppen har også gjennomgått enkelte modifikasjoner. Første leveranse av 737 Max fant sted i 2017, 50 år etter at 737 gjennomførte sin første flyvning. Boeing hadde per januar 2019 bekreftede bestillinger av totalt 5 011 fly av typen 737 Max fra 78 kunder.
Design
737 Max leveres med Boeing Sky Interior med bagasjehyller og LED-belysning basert på Boeing 787-interiøret samt winglets som standard fra fabrikken.
Bestillinger og leveranser
Kundene av 737 Max ble til å begynne med ikke offentliggjort, bortsett fra American Airlines. Den 17. november 2011 kunngjorde Boeing navnene på to andre kunder – Lion Air og Aviation Capital Group. På daværende tidspunkt meldte Boeing om 700 forpliktelser fra ni kunder av 737 MAX. Den 13. desember 2011 ble det meddelt fra Southwest Airlines at flyselskapet kom til å være lanseringskunde for 737 MAX, med en fast ordre på 150 fly og en opsjon på ytterligere 150 fly; leveransene var ventet å starte i 2017.
Ved inngangen til desember 2011 hadde Boeing sikret seg 948 forpliktelser og bekreftede bestillinger fra 13 kunder av 737 MAX. Den 8. september 2014 skrev Ryanair under en avtale med Boeing til en verdi av rundt 22 milliarder amerikanske dollar, eller nær 140 milliarder kroner, om å kjøpe inntil 200 nye 737 MAX 200-maskiner, hvorav 100 er i fast bestilling og 100 er opsjoner på kjøp. Det norske lavprisselskapet Norwegian har lagt inn en fast ordre på 100 fly av typen 737 MAX 8 med opsjon på ytterligere 100 fly av samme type, og ville være global lanseringskunde for flytypen i mai 2017.
Boeing har per 31. mars 2015 mottatt i alt 2 715 faste bestillinger av 737 MAX.
Ulykker
I 2018 og 2019 skjedde to ulykker med Boeing 737 Max 8. De to ulykkene skjedde begge kort tid etter avgang. Den indonesiske innenriksflygingen Lion Air Flight 610 styrtet 12 minutter etter avgang fra Jakarta 29. oktober 2018. 181 passasjerer og 8 besetningsmedlemmer omkom. Ethiopian Airlines Flight 302 styrtet seks minutter etter avgang fra Bole internasjonale lufthavn i Etiopia 10. mars 2019. 149 passasjerer og åtte besetningsmedlemmer omkom.
Flere land innførte flyforbud for Boeing 737 Max 8-fly etter ulykken i Etiopia.
Spesifikasjoner
Kilder: Spesifikasjoner for 737 MAX
Freddy Rodriguez
Freddy Rodriguez er navnet til flere personer:
Fylkesvei 32 (andre betydninger)
I Norge finnes fylkesvei 32 i de følgende fylkene:
Jackson Chauke
Jackson Chauke (født 29. mai 1985) er en sørafrikansk amatørbokser, som konkurrerer i vektklassen fluevekt. Chauke har ingen større internasjonale resultater, og fikk sin olympiske debut da han representerte Sør-Afrika under Sommer-OL 2008. Her ble han slått ut i første runde av Anvar Yunusov fra Tadsjikistan i vektklassen fluevekt. Han deltok også i Verdensmesterskapet i 2007 i Chicago, USA der han ble slått ut i første runde.
Verdens undergang (film)
Verdens undergang (dansk: ) er en stum dansk katastrofefilm fra 1916 regissert av August Blom. Manuset ble skrevet av Otto Rung. Danskene Olaf Fönns og Ebba Thomsen spiller ekteparet Stoll. Norske Thorleif Lund spiller rollen som gruvearbeideren Flint, mens norske Alf Blütecher spiller rollen som styrmann Reymers.
Handling
Filmen begynner med at en vandrende predikant en dag kommer til en liten gruveby. Der hersker gruveeieren Frank Stoll som gir folket lønn og brød. Hans forvalter West har to døtre: Den blonde Edith og brunetten Dina. Sistnevnte er forlovet med gruvearbeideren Flint, mens Edith pleier en vennskap med sjømannen Reymers, en barndomsvenn av henne. Dina, som drømmer om et liv i rikdom, blir svært henrevet av Stolls tilnærmelser. Han overtaler henne til å reise av sted med ham i hemmelighet. Flint, som har sneket seg etter Dina, prøver uten hell å forhindre dette. Paret unnslipper i en hestevogn, mens en rasende og svergende Flint blir igjen.
Også innbyggerne på det vesle stedet blir nådd av nyheten om faren fra universet, men uroen er dempet i begynnelsen. Imens har Stoll postert seg utenfor møtesalen til det astronomiske selskapet for å huke tak i fetteren som på et møte framlegger sine observasjoner og beregninger. Når Wisemann meddeler Stoll om at kometen faktisk kommer til å trenge inn i jordas atmosfære, overtaler Stoll en venn, som er sjefsredaktør for en større dagsavis, å offentliggjøre nøyaktig det motsatte. Menneskene blir beroliget og aksjekursene stiger til sin normale høyde. Stoll selger alle sine innkjøpte aksjepapirer med stor profitt. Deretter reiser han sammen med hustruen Dina til gruvebyen mens Ediths venn, Reymers, igjen påmønstrer. Han har nettopp tatt styrmannseksamen.
I gruvebyen oppfordrer Dinas eks-kjæreste Flint arbeidskameratene om å hjelpe ham med å hevne seg på Stoll, som han mener har stjålet kvinnen hans. Flint og hans menn angriper Stolls bil. Dinas far iler ut og forbanner datteren, fordi hun har vanæret hans gode navn. Han får et besvimelsesanfall på grunn av opphisselse. Stoll leter etter et sikkert tilholdssted for kometnedslaget i én av gruvene samtidig som han gjør narr av hysteriet og inviterer sine venner på fest på den antatte katastrofedagen 20. september. Mens stemningen på festen stiger suser de første glødende steinklumpene ned mot jorden. Flint og hans arbeidskamerater planlegger å ta tilbake fra de rike det de mener har blitt stjålet fra dem. Bevæpnet med geværer og planker stormer gjengen Stolls villa. Festen blir avbrutt midt i en danseforestilling når oppbrakte gruvearbeidere slår inn døra til festsalen med geværkolber.
Stoll og hans sårede hustru flykter gjennom en hemmelig gang i gruvesjakten med Flint etter seg. Imens går Wisemanns observatorium og gruvearbeidernes hjem under i et regn av ild og steiner. Det bryter ut panikk. Dina dør i Stolls armer i gruvesjakten. Flint lider en pinefull død etter at giftige gasser har trengt inn i gruvegangene. Deretter dør Stoll. Havnivået stiger. Kjempestore bølger raser. Reymers og mannskapet på hans båt lider skipbrudd, men han får reddet seg i en livbåt.
Flomvann oversvømmer den kystnære gruvebyen og strømmer inn i husene. Edith redder seg opp på taket av sitt hus hvor den vandrende predikanten henter henne opp i robåten sin. Han fører Edith i sikkerhet i en hule. Deretter søker hun etter overlevende. Edith finner en kystkirke, som kun er lettere skadet, og ringer i klokken. Reymers, som har svømt i land, hører dette og går til Edith. De omfavner hverandre og ber deretter på sine knær med blikkene rettet mot himmelen.
Stiboges
Stiboges er en slekt av dagsommerfugl som tilhører familien Riodinidae.
Utseende
Små til middelsstore (vingespenn 30-35 millimeter), svarte og hvite sommerfugler. Vingenes ytterkanter er bølgete. Vingenes overside er hvit i midten, med bredt svarte kanter. Det er noen små, hvite flekker ved spissen av forvingen.
Utbredelse
Slekten er utbredt i Sørøst-Asia.
Bueskyting under samveldelekene 2010
Bueskyting under de britiske samveldeleker 2010. Bueskyting var en av flere sporter under de nittende samveldelekene som ble arrangert i Delhi i India i perioden 3. til 14. oktober 2010. Det var andre gangen som bueskyting var med på programmet i Samveldelekene. I lekene i 2010 ble det konkurrert i åtte øvelser i bueskyting, to individuelle og to lagkonkurranser for menn og detsamme for kvinner. England ble beste nasjon med fire gullmedaljer foran India med tre.
The Passion of the Christ
The Passion of the Christ (Kristi lidelse – i Norge ble den engelske tittelen benyttet) fra 2004 er en film om Jesu Kristi siste tolv timer. Filmen ble regissert av Mel Gibson, og vakte stor oppmerksomhet fordi dialogene i filmen er på latin og arameisk – som sannsynligvis var Jesu morsmål. Filmen ble tatt opp i Matera, Craco og Roma i Italia.
Den 25. februar 2004 hadde filmen premiere i USA, og tjente inn over 370 millioner dollar. Det ble den høyeste inntekten for en R-gradert film noensinne.
En redigert versjon av filmen ble sluppet den 11. mars 2005, under navnet The Passion Recut. Mel Gibson fjernet rundt fem minutter av de voldsomste scenene for å prøve å oppnå en lavere aldersgrense og tiltrekke seg flere seere. Denne versjonen var ikke populær, og ble raskt tatt av kinoene.
Motion Picture Association of America hadde ikke gradert filmen, og mente at den var for voldelig til å få en PG-13-gradering, noe som førte til at Gibson lanserte filmen uten noen gradering i det hele tatt. Dette utløste en rekke politiske reaksjoner, og flere frittstående kinoer viste ikke ugraderte filmer i det hele tatt.
51 % av amerikanske kritikere roste filmen og 76 % av vanlige kinogjengere elsket filmen. Det skal også nevnes at kritikerne gav filmen karakteren B-, noe som tilsvarer terningkast fire-fem, mens brukere av nettjenesten Yahoo! gav filmen en solid femmer (B+).
Handlingsreferat
I Getsemane ber Jesus om natten samtidig som disiplene Peter, Jakob og Johannes sover. Satan viser seg for Jesus i androgyn form med hette, og frister ham. Jesu svette blir til blod og drypper til bakken, og en slange dukker opp fra Satans forkledning. Men Jesus knuser hodet til slangen. Disippelen Judas Iskariot blir bestukket, og leder en gruppe tempel-vakter til skogen - hvor han forråder Jesus. Når vaktene arresterer Jesus, bryter det ut en kamp og Peter trekker dolken sin og skader øret til Malchus: en av vaktene, og en tjener for ypperstepresten Kaifas. Jesus helbreder Malkus, og irettesetter Peter. De andre disiplene flykter fra området, og vaktene får tak i Jesus.
Disippelen Johannes informerer Maria Magdalena og Maria, mor til Jesus, om arrestasjonen. Magdalene ber en forbipasserende romersk patrulje om å gripe inn, men en tempel-vakt påstår at hun er ubalansert. Kaifas arrangerer en rettssak, og Jesus blir dømt til døden for blasfemi. Judas får skyldfølelse, og forsøker å returnere pengene han fikk betalt i håp om å sette Jesus fri. Men dette blir nektet av prestene. Plaget av demoner går Judas ut av byen, og begår selvmord ved hengning. Pontius Pilatus tilbyr folkemengden valget mellom å tukte Jesus, eller å løslate ham. Han forsøker å få Jesus frigjort ved å la innbyggerne velge mellom Jesus, eller voldsforbryteren Barabbas. Men folkemengden krever at Barabbas skal frigjøres, og at Jesus skal korsfestes.
I et forsøk på å blidgjøre folkemengden beordrer Pilatus at Jesus bare skal piskes. De romerske vaktene pisker, misbruker og håner Jesus, før de tar ham med til en låve hvor de setter en krone av tornekransen på hodet hans og erter ham og blant annet sier «Hil deg, jødenes konge» og deretter blir en blodig Jesus presentert for Pilatus igjen. Men Kaifas, med folkemengdens verbale støtte, fortsetter å kreve at Jesus burde korsfestes - og at Barabbas skal løslates. Pilatus beordrer motvillig korsfestelsen av Jesus. Djevelen observerer Jesu lidelser med sadistisk glede.
Med blant annet moren Maria, Maria Magdalena og andre som vitner, blir Jesus korsfestet. Hengende fra korset ber Jesus til Gud, om tilgivelse for sine plageånder. Når Jesus endelig bukker under, oppgir han sin ånd og dør. Kroppen hans blir deretter tatt ned fra korset, og gravlagt. Jesus står deretter opp fra de døde og forlater graven sin, med sår etter korset fremdeles synlige på begge håndflatene.
Kildemateriale
Filmen er bygget opp etter Bibelens tekster, men man finner også enkelte av visjonene til Anna Katharina Emmerick og Birgitta av Vadstena i noen av scenene.
Heldøla kraftverk
Heldøla kraftverk er et vannkraftverk ved Nelaug i Froland kommune i Agder.
Det er et elvekraftverk som utnytter et fall på 23 meter i Heldøla.
Installert effekt er 310 kW fra en francisturbin. Årsproduksjon er 1,3 GWh.
Gil Vianna
Gil Manhães Vianna Júnior, kjent som Gil Vianna (født 10. juli 1965 i Campos dos Goytacazes i delstaten Rio de Janeiro i Brasil, død 19. mai 2020 samme sted) var en brasiliansk politiker og polititjenestemann.
Liv og virke
Vianna var først i lengre til politimann i militærpolitiet, før han i 2009 første gang ble innvalgt i byrådet i hjembyen Campos dos Goytacazes. Dette vervet innehadde han frem til 2016.
Som politiker tilhørte han først Partido Socialista Brasileiro, og senere Partido Social Liberal. Han stod nær Jair Bolsonaros sønn Flávio Bolsonaro.
Vianna ble den 11. mai 2020 innlagt på Unimed-sykehuset i hjembyen med symptomer på covid-19, og der døde han den 19. mai 2020.
Fylkesvei 30 (andre betydninger)
I Norge finnes fylkesvei 30 i de følgende fylkene:
ISO 3166-2:RU
ISO 3166-2:RU er Russlands del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Russland er det definert koder for følgende føderasjonssubjekter:
Hver kode består av to deler, atskilt av en bindestrek. Første del er RU, ISO 3166-1 alfa-2-koden for Russland. Andre del er en av følgende:
Endringer
Følgende endringer i Russlands oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:
Twisted Sister
Twisted Sister er en heavy metal-gruppe som ble dannet i New York i desember 1972 av gitarist Jay Jay French. Bandet var inspirert av New York Dolls, Kiss og Alice Cooper. French selv var også begeistret for Lou Reed og David Bowie.
Historie
Selv om bandet ble dannet allerede i 1972, var det først etter at vokalisten Dee Snider ble med i 1976 at de begynte å få ordentlig suksess. Han skrev snart de fleste låtene for bandet. De første utgivelsene deres ble singlene «I'll Never Grow Up Now» og «Bad Boys of Rock'n'Roll» i 1980 med hjelp av Eddie Kramer som lydprodusent. Deretter fulgte EP'en Ruff Cuts før endelig albumdebuten kom med Under the Blade med Pete Way, kjent som bassist i UFO, som produsent i 1982.
Det lille plateselskapet Secret Records fra Storbritannia gikk etter hvert konkurs, men Twisted Sister fikk platekontrakt med Atlantic og ga i 1983 ut You Can't Stop Rock 'n' Roll med langt bredere distribusjon. Den utgivelsen ga dem fremgang i Storbritannia som sikret dem en plass på Monsters of Rock i Donington og en opptreden på Top of the Pops i England. Oppmerksomheten i hjemlandet USA var mer moderat. En humoristisk musikkvideo for tittellåten ble populær på MTV, som på det tidspunktet var forholdsvis nyetablert.
Stay Hungry fra 1984 ble det store gjennombrudet, godt hjulpet av flere humoristiske musikkvideoer på MTV: «We're Not Gonna Take It» og «I Wanna Rock», med platesalg som kvalifiserte til platinaplate flere ganger.
Bandet klarte ikke å ta vare på momentet og solgte aldri like mye igjen. Singelen fra deres neste albumutgivelse, Come Out and Play (1985) var en coverversjon av «Leader of the Pack», som var en hit for jentegruppa The Shangri-Las i 1964. Bandet hadde forspilt noe av sin kredibilitet hos metalpublikumet og mistet poppublikumets kortvarige oppmerksomhet. Heller ikke Love is for Suckers (1987) solgte tilfredsstillende, og bandet ble oppløst.
Bandet har blitt gjenforent noen ganger, men utgivelsene har vært liveplater, gjeninnspillinger og novelty-utgivelser. Da trommeslageren A. J. Pero døde i 2015, bestemte de seg for å legge ned bandet, men holdt en avskjedsturne i 2016.
Vær velkommen
Vær velkommen er et musikkalbum med Åse Kleveland, utgitt i 1974.
Fylkesvei 35 (andre betydninger)
I Norge finnes fylkesvei 35 i de følgende fylkene:
Rolf Laupstad
Rolf Øystein Laupstad (født 1967) er en norsk lokalpolitiker (Ap) som siden 2015 er ordfører i Berlevåg kommune.
Glynn Pedersen
Glynn Pedersen (født 29. april 1981 i Thunder Bay, Canada) er en tidligere canadisk-britisk skihopper. Utenom Eddie Edwards er han den eneste som har representert Storbritannia i skihopping i OL.
Pedersen ble født i Canada, men har britiske foreldre. Han deltok for Canada i VM i 1999, der han ble nummer 52 av 67 deltakere i storbakken i Bischofshofen og nummer 62 av 69 deltakere i normalbakken i Ramsau. I 2000 byttet han statsborgerskap og ble britisk. Han deltok i kvalifiseringen i OL i Salt Lake City i 2002, men greide ikke å kvalifisere seg til selve rennene. I normalbakkekvalifiseringen ble han nummer 43 av 48 deltakere (de 38 beste kvalifiserte seg), og i storbakkekvalifiseringen ble han nummer 48 av 52, der de 36 beste kvalifiserte seg.
Glenn Kable
Glenn Kable (født 4. mai 1963 i Sydney) er en fijiansk skytter, som konkurrerer i trap. Han representerte Fiji under Sommer-OL 2008, der han ble utslått i de kvalifiseringen som nummer 13.
Fylkesvei 39 (andre betydninger)
I Norge finnes fylkesvei 39 i de følgende fylkene:
Hikkaduwa
Litteratur
VG Fredag, «Sri Lankas mest populære strender»
Åse (album)
Åse er et musikkalbum med Åse Kleveland, utgitt i 1965. Dette er hennes første plate som soloartist.
Philipp Scharwenka
Ludwig Philipp Scharwenka (født 16. februar 1847 i Samter ved Posen i Tyskland, død 16. juli 1917 i Bad Nauheim) var en tysk musiker, bror til Xaver Scharwenka. Han var far til komponisten og organisten Walter Scharwenka.
Liv og virke
Philipp Scharwenka studerte fra 1865 ved Kullaks akademi i Berlin og var fra 1870 komposiajonslærer der, til han i 1881 i samme egenskap gikk over til sin brors konservatorium, der han ble meddirektør i 1891.
Scharwenka gjorde seg et navn som komponist (i schumannsk retning) av symfoniske dikt, korverket Herbstfeier, den dramatiske legenden Sakuntala, kor, viser, kammermusikkverk, fiolin- og pianostykker med mer.
Michal Horváth
Michal Horváth (født 30. juni 1987) er en tsjekkisk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 13.
Antiokos XIII Asiatikos
Antiokos XIII Asiatikos (født 85 f.Kr, død 64 f.Kr.) var en av de siste kongene av det fragmenterte hellenistiske Selevkideriket. Han var sønn av Antiokos X Eusebes og hans ptolemeiske hustru Kleopatra Selene I. I tillegg til sitt tilnavn Asiatikos, ble han også kalt for Eusebes og Filopator.
Moren Kleopatra Selene I fungerte som regent for gutten etter hans far død en gang mellom 92 og 85 f.Kr. En del tid etter at kong Tigranes II av Armenia erobret Syria i 83 f.Kr. sendte hun sine to sønner (Antiokos XIII og Selevkos VII Kybiosaktes) til Roma. Årsaken var at hennes nevø Ptolemaios XI av Egypt var blitt myrdet i 80 f.Kr. og Kleopatra Selene I var den eneste lovmessige overlevende medlemmet av ptolemeerdynastiet i Egypt. Hun krevde kongedømmet i Egypt for sine nevnte sønner fra sitt fjerde ekteskap. Men folket i Alexandria valgte den illegitime Ptolemaios XII Auletes som den nye konge. Det romerske senatet avviste derfor de to brødrenes krav. De to brødrene synes å ha blitt værende i Roma til minst en gang mellom 75 og 73 f.Kr., og var da tiltalt som «konger av Syria».
I 69 f.Kr. ble Kleopatra Selene I beleiret i Ptolemais av Tigranes I. Han tok henne til fange og henrettet henne i Seleukia ved Tigris. Den romerske hærføreren Pompeius ble gitt oppgaven av å ta seg av Tigranes i 67 f.Kr. Da Pompeius invaderte Armenia året etter overga Tigranes I seg, da rundt 75 år gammel. Pompeius behandlet han som en alliert, lot han beholde Armenia, men ikke sine erobringer i Syria. Innbyggerne i Antiokia hyllet da Antiokos XIII Asiatikos som ny konge, og det romerske senatet ved Lucius Lucullus aksepterte hans forfremmelse som en klientkonge av Syria. Det varte dog ikke lenge. I 64 f.Kr. annekterte Pompeius Syria som en romersk provins og avsatte Antiokos XIII som deretter ble drept.
Vik verk
Vik verk er et Norsk industriselskap som i hovedsak produserer stålprodukter for trakkfikkmarkedet. Fabrikken ligger i Vik i Sogn og Fjordane og er en fortsettelse av Norsk Hydros produksjon. Firmaet har ca. 65 ansatte og er mest kjent for sin produksjon av autovern.
Fabrikken ble åpnet av daværende statsminister Per Borten i 1968
Vik Verk eies nå av Euroskilt
Linda Johansson
Linda Johansson (født 27. juli 1987) er en norsk skihopper som hopper for Kolbukameratene.
Hun har personlig rekord på 93 meter, satt i januar 2006.
Fairchild AT-21
Fairchild AT-21 var et amerikansk spesialisert skolefly fra andre verdenskrig for besetningen i bombefly. Det var ment å trene besetningen i å bruke maskingevær på et fleksibelt fundament. Det hadde en kort karriere som skolefly før det ble modifisert som bombefly.
Konstruksjon og utvikling
United States Army Air Forces (USAAF) utga en spesifikasjon for et spesialisert skolefly for besetningen på bombefly og bestilte to prototyper fra Fairchild Aircraft. Det ene, XAT-13, ble drevet av to 450 hk Pratt & Whitney R-Fairchild AT-21 motorer.
Den andre prototype, benevnt XAT-14, var tilsvarende i utformingen, men var drevet av to 520 Hk Ranger V-770 opp-ned 12-sylindredede rekkemotorer. En ytterligere raffinering for tilpassing til opplæring til bombeoppdrag var fjerning av bevæpningen i nesen, noe som førte til betegnelsen XAT-14A. Begge prototyper hadde en uvanlig konstruksjon, i og med at de var bygget av "Duramold", plastikk-limet finér. Ved slutten av testperioden bestilte USAAC versjonen med rekkemotor som AT-21 Gunner, spesialtilpasset for skytteropplæring. AT-21 hadde en besetning på fem, pilot, co-pilot/skytter-instruktør og tre elever.
Fairchild Aircraft Company bygde et fly i Hagerstown, 106 ved sin fabrikk i Burlington, Nord-Carolina i 1943 og 1944, mens Bellanca Aircraft bygde 39 i Delaware i New Castle og McDonnell bygde 30 i sin fabrikk i St. Louis.
Operativ historie
AT viste seg uegnet som skolefly på grunn av tendenser til vibrasjon, så vel som ustabilitet på grunn av kort avstand mellom rorene og vingene som førte til uakseptabel vridning, selv ved den minste bevegelse av roret.
Siden det ikke ble ansett brukbart for sitt opprinnelige formål, ble AT-21 evaluert som et avansert skolefly. Dette virket heller ikke på grunn av lav motorytelse og gjentatte problemer med understellet. Flyet ble trukket fra tjeneste i 1944 og erstattet med trening i de aktuelle flytyper. Mange av AT-21 ble da «degradert» til slepemålsfly.
Et mindre antall AT-21s har overlevd som sivile eksemplarer. Et er eiet av Craig Cantwell og eksisterer fortsatt i Texas som en "basket case" og venter på restaurering.
Bulgaria under Vinter-OL 1992
Bulgaria under Vinter-OL 1992. Tretti sportsutøvere, 22 menn og åtte kvinner fra Bulgaria deltok i sju grener, aking, alpint, bobsleigh, kunstløp, langrenn, skihopping og skiskyting under Vinter-OL 1992 i Albertville i Frankrike. Bulgaria, som deltok for 13. gang i et vinter-OL, vant ingen medaljer. Beste plassering var to fjerdeplasser i skiskyting på damenes 7,5 km og 3 x 7,5 km for damer.
Tomás de Torquemada
Tomás de Torquemada (født 1420 i Torquemada ved Palencia i Spania, død 16. september 1498 i Ávila) var en spansk dominikanerprest som ble den spanske inkvisisjons generalinkvisitor (på folkemunne storinkvisitor).
Bakgrunn
Hernando del Pulgar, i boken Claros varones de Castilla, sier om Toquemada, «sus aguelos fueron de linage de los Judios convertidos á nuestra Santa Fé Católica» («Hans besteforeldre nedstammet fra jøder som hadde konverter til vår hellige katolske tro»).
Som geistlig
Tomás de Torquemada ble likesom sin onkel (kardinal Juan de Torquemada ) dominikaner. Som from, lærd og asketisk ung munk ble han utsendt som prior til dominikanernes kommunitet Santa Cruz i Segovia, hvor han ble skriftefar for prinsesse Isabella, kronarving til Kastilla. Hun ble kronet i 1473, og et tiår etter ble pater Torquemada Spanias generalinkvisitor.
Heretikere og conversos var dens primære mål, men enhver som tok til orde mot inkvisisjonen kunne komme i dens søkelys. For å bidra til beskyttelsen mot heresier gikk Torquemada i bresjen for brenning av ikke-katolsk litteratur, som den jødiske Talmud og (etter Granadas fall i 1492) også av arabiske bøker.
At det fantes så mange overflatisk konverterte blant både moriscos og marranos (det vil si krypto-jøder), som hadde tilpasset seg den kristne fold fordi det var gunstig av sosiale, politiske og økonomiske grunner, var noe som datidens spanske monarker, og særlig kong Ferdinand og dronning Isabella, fornemmet som en trussel mot spanias religiøse og sosiale liv. Og Torquemada ble en av de viktige personer som støttet opp om Alhambradekretet, som utviste jødene fra Spania i 1492.
Det kom stadige klager. Men den spanske inkvisisjon stod under spansk kongelig kontroll. Da Torquemádas helse var svekket klarte imidlertid pave Aleksander VI å få utnevnt fire assisterende inkvisitorer i juni 1494 med et oppdrag å få stagget den spanske inkvisisjons fremferd.
Det hersker noe uenighet om antallet dødsofre for den spanske inkvisisjon i de femten år Torquemada var dens storinkvisitor. Noen mener at det dreier seg om 2000 dødsdommer (og at det ble ført saker mot 100.000 personer). Men Hernando del Pulgar, som var dronning Isabellas sekretær, skriver at det fant sted 2000 henrettelser totalt i hennes regjeringstid.
Rørvik kirke (1896–2012)
Rørvik kirke var en langkirke fra 1896 i Vikna (fra 2020 Nærøysund kommune), Trøndelag fylke.
Kirken ble innviet som et kapell i 1896. Byggverket var i tre og hadde 200 plasser. Under andre verdenskrig ble kirken truffet av bomber den 1. mai 1940, men den ble reparert etterpå. Siden har kirken blitt restaurert i 1973, 2006 og 2007. Det var en viss avstand mellom kirken og kirkegården, så i 1923 ble det reist et eget gravkapell på kirkegården.
Kirken ble totalskadet i en brann 18. februar 2012, men altertavla og kirkesølvet ble berget. Ifølge politiet har to barn, som begge er under 13 år gamle, innrømmet å ha lekt med ild under kirken. Det anses som sannsynlig at dette er årsak til kirkebrannen.
Restene av kirken kunne ikke reddes og det ble bestemt at det skulle bygges ny kirke på samme sted. Det ble avholdt en internasjonal, begrenset plan- og designkonkurranse. 20 firmaer søkte om å bli prekvalifisert, fem ble godkjent. Vinner av konkurransen ble prosjektet «Fugl Føniks», et samarbeid mellom to arkitektkontorer fra Trondheim: Pir II og Hartmann arkitekter.
Sju år etter at kirken fra 1896 brant, la biskop Herborg Finnset ned grunnsteinen for den nye kirken, som ble vigslet 22. desember 2019.
Diamond League 2013
Diamond League 2013 var den fjerde sesongen av friidrettsserien Diamond League, organisert av IAAF. Første stevne var Qatar Athletic Super Grand Prix 10. mai, og de to finalene var Weltklasse Zürich 29. august og Memorial Van Damme i Brussel 6. september.
London Grand Prix ble i 2013 for første gang arrangert på Olympiastadion i London.
Sluttstilling
Utøverne fikk 4 poeng for seier, 2 poeng for andreplass og 1 poeng for tredjeplass i de øvelsene som telte i hvert Diamond League-stevne.
Vicke Andrén
Victor Anders «Vicke» Andrén (født 7. desember 1856 i Uddevalla, død 11. november 1930 i Stockholm) var en svensk kunstner.
Han har malt takmalerier i blant annet Stockholmsoperaen (idag Café Opera), Södra teatern, Oscarsteatern, Gustaf Vasa kyrka og van der Nootska palasset. Han var også en skikkelig reporasjetegner og likte tulletegninger som blant annet Strix, Kasper og Puck.
Brattvær
Brattvær er en tidligere kommune i Møre og Romsdal fylke. Kommunen ble etablert med 973 innbyggere da Edøy kommune ble delt i tre 1. januar 1915 (Brattvær, Edøy, Hopen).
1. januar 1960 ble Brattvær, Edøy og Hopen kommuner igjen slått sammen til en enhet, denne gang med navnet Smøla kommune. Brattvær hadde på dette tidspunktet 1 361 innbyggere.
Kommunen er oppkalt etter fiskeværet Brattværet.
Åkrene Idrettsforening
Åkrene Idrettsforening (stiftet 24. september 1945) er en idrettsforening fra Åkrene i Fet. Åkrenes seniorlag i fotball holder til daglig til i 4. divisjon.
Generell statistikk
Flest mål: Øyvind Sægrov (64 mål)
Flest kamper: Terje Hansen (254 kamper)
Største seier: 12-0 mot Skjetten (28. juni 2006)
Største tap: 0-9 for Rælingen 2 (12. mai 1994)
Olaf Kronstad
Olaf Kronstad (født Olaf Hansen 2. desember 1892 i Årstad, død 14. juli 1939) var en norsk skuespiller.
Kronstad virket ved Det Nye Teater. I 1933 medvirket han i filmen Op med hodet!.
Kronstad var sønn av garver Ludvig Hansen (senere Øvrebø) og dennes hustru Johanne. Han var i en periode gift med Botten Soot.
Milan Bruncvík
Milan Bruncvík (født 21. juni 1984) er en tsjekkisk roer som spesialiserer seg i firer uten styrmann, lettvekt. Under Sommer-OL 2012 i London representerte han landet sitt, der han ble nummer 13.
Carl Probert
Carl Harvie Probert (født 13. september 1975) er en fijiansk svømmer, som spesialiserer seg i disiplinen fristil.
Probert har ingen større internasjonale resultater, og representerte Fiji under Sommer-OL 2008, der han ble slått ut i de innledende heatene. Han har også deltatt i Sommer-OL 1996, Sommer-OL 2000 og Sommer-OL 2004.
Xicheng
Xicheng (kinesisk: 西城区, pinyin: Xīchéng Qū) er et bydistrikt i Folkerepublikken Kinas hovedstad Beijing.
Det hadde før sammenslåingen med det sønnenfor liggende bydistriktet Xuanwu i juli 2010 et areal på 32 km² og ca. 771 000 innbyggere.
I Xicheng er innkjøpsområdet Xidan, finansgaten Jinrongjie, Nordsjøparken og Jingshanparken, og det berømte Zhongnanhai. Her ligger også Hovedstadsmuseet i Beijing med mange gjenstander fra keisertidens Kina og fra andre asiatiske kulturer.
Dypvannsreke
Dypvannsreke (Pandalus borealis) er et krepsdyr tilhørende tifotkrepser.
Dypvannsreken lever like over bunnen mellom 50–600 m dyp på leirbunn med periodiske vandringsmønster og døgnvise migrasjoner opp i frie vannmasser (beiteadferd) og årvisst til grunnere områder (gytevandringer).
I Norge er dypvannsreken den kommersielt viktigste krepsdyrarten og er den rekearten som spises.